დანართი III
საგანგებო მდგომარეობის მართვის გეგმის ნიმუში
1. ზოგადი ინფორმაცია
წინამდებარე გეგმის მომზადებაზე პასუხისმგებელი კომპეტენტური ორგანოს დასახელება. 
იმ შემთხვევაში, თუ აღნიშნული დავალება დელეგირებულია კომპეტენტური ორგანოს მიერ, მიეთითოს პასუხისმგებელი ორგანო(ები). 
2. კრიზისული მდგომარეობის დონეების განსაზღვრა
1. მიეთითოს ორგანო, რომელიც პასუხს აგებს თითოეული კრიზისული დონის გამოცხადებასა და ამგვარი გამოცხადების თითოეულ შემთხვევაში შესასრულებელ პროცედურებზე.
2. მიეთითოს ის ინდიკატორები ან პარამეტრები, მათი არსებობის შემთხვევაში, რომლითაც დგინდება, შეიძლება თუ არა ამა თუ იმ მოვლენამ გამოიწვიოს ბუნებრივი გაზის მიწოდების პროცესის მნიშვნელოვანი გაუარესება და ხელი შეუწყოს გადაწყვეტილების მიღებას გარკვეული კრიზისული დონის გამოცხადებისას.
3.	კრიზისული მდგომარეობის თითოეულ დონეზე შესასრულებელი ღონისძიებები
1.	აღიწეროს ადრეული გაფრთხილების  დონეზე შესასრულებელი ღონისძიებები, ყოველ ღონისძიებასთან დაკავშირებით მიეთითოს:
ა) ღონისძიების მოკლე აღწერა და მის შესრულებაში ჩართული ძირითადი სუბიექტები;
ბ) შესასრულებელი პროცედურის აღწერა არსებული გარემოებიდან გამომდინარე;
გ) ღონისძიების მოსალოდნელი ეფექტი რომელიმე კრიზისული მოვლენის ზემოქმედებასთან გამკლავებაში ან მის გამოვლენამდე მომზადებისთვის;
დ) ჩართულ სუბიექტებს შორის ინფორმაციის მიმოცვლის პროცესის აღწერა.
2.	განხორციელდეს განგაშის დონის ეტაპზე შესასრულებელი ღონისძიებების აღწერა, თითოეულ ღონისძიებასთან დაკავშირებით შემდეგი ინფორმაციის მითითებით:
ა) ღონისძიების მოკლე აღწერა და მის შესრულებაში ჩართული ძირითადი სუბიექტები;
ბ) არსებული გარემოებიდან გამომდინარე, შესასრულებელი პროცედურის აღწერა;
გ) ღონისძიების მოსალოდნელი ეფექტი განგაშის დონის შემთხვევაში არსებულ სიტუაციასთან გამკლავებაზე;
დ) ჩართულ სუბიექტებს შორის ინფორმაციის მიმოცვლის პროცესი;
ე) იმ ანგარიშგების ვალდებულებების აღწერა, რომლებიც ეკისრება ბუნებრივი გაზის საწარმოებს განგაშის დონეზე.
3.	შედგეს წინასწარგანსაზღვრული მოქმედებების ჩამონათვალი ბუნებრივი გაზის მიწოდებისა და მოთხოვნის მხარესთან დაკავშირებით, ბუნებრივი  გაზის ხელმისაწვდომობის უზრუნველსაყოფად საგანგებო სიტუაციის შემთხვევაში, მათ შორის განისაზღვროს კომერციული შეთანხმებები აღნიშნულ ქმედებებში ჩართულ მხარეებს შორის და კომპენსაციის მექანიზმები ბუნებრივი გაზის საწარმოებისთვის, საჭიროების შემთხვევაში;
4.  აღიწეროს საგანგებო მდგომარეობის დონის  ეტაპზე შესასრულებელი საბაზრო ღონისძიებები, თოთოეულ ღონისძიებასთან დაკავშირებით შემდეგი ინფორმაციის მითითებით:
ა) ღონისძიების მოკლე აღწერა და მის შესრულებაში ჩართული ძირითადი სუბიექტები;
ბ) ჩართულ სუბიექტებს შორის ინფორმაციის მიმოცვლის პროცესი;
გ) არასაბაზრო ღონისძიებები, რომლებიც დაგეგმილია ან უნდა განხორციელდეს საგანგებო მდგომარეობის დონეზე, თითოეულ ღონისძიებასთან დაკავშირებით უნდა მიეთითოს:
გ.ა) ღონისძიების მოკლე აღწერა და მის შესრულებაში ჩართული ძირითადი სუბიექტები; 
გ.ბ) აღნიშნული ღონისძიების აუცილებლობის შეფასება კრიზისულ მდგომარეობასთან გამკლავების მიზნით, მისი გამოყენების ხარისხის ჩათვლით;
გ.დ) ღონისძიების განხორციელების პროცედურის დეტალური აღწერა (მაგალითად, რა შეუწყობს ხელს ამ ღონისძიების შესრულებას, ვინ მიიღებს გადაწყვეტილებას);
გ.ე) ღონისძიების მოსალოდნელი წვლილი საგანგებო მდგომარეობის  სიტუაციის შერბილებაში, როგორც საბაზრო ღონისძიებებზე დამატებითი ღონისძიება;
გ.ვ) ღონისძიების სხვა ეფექტების შეფასება;
გ.ზ) ჩართულ სუბიექტებს შრის ინფორმაციის მიმოცვლის პროცესი;
დ) ბუნებრივი გაზის საწარმოებზე დაკისრებული ანგარიშგების ვალდებულებები.
4.	ელექტროენერგიასთან დაკავშირებული სპეციალური ღონისძიებები
1. ბუნებრივი გაზის გამოყენებით გამომუშავებული ელექტროენერგიის მიწოდება:
ა) ელექტროენერგიის სექტორში ბუნებრივი  გაზის მიწოდების შეწყვეტის სავარაუდო ზემოქმედების მოკლე აღწერა;
ბ) იმ ღონისძიებებისა და მოქმედებების აღწერა, რომლებიც უნდა შესრულდეს ელექტროენერგიის სექტორზე ბუნებრივი  გაზის მიწოდების შეწყვეტის პოტენციური ზემოქმედების შესამცირებლად. ალტერნატიულად, იმის მითითებით, თუ რატომ არ არის მიზანშეწონილი კონკრეტული ზომების მიღება;
გ) სათანადო კოორდინაციის უზრუნველსაყოფად საჭირო მექანიზმების/არსებული დებულებების აღწერა, ბუნებრივი  გაზისა და ელექტროენერგიის სექტორების მთავარ სუბიექტებს, კერძოდ, გადამცემი სისტემის ოპერატორებს შორის ინფორმაციის გაცვლის ჩათვლით სხვადასხვა კრიზისული მდგომარეობის დონეზე.
5.	კრიზისული მდგომარეობის მართვის საბჭო
მიეთითოს კრიზისული მდგომარეობის მართვაზე პასუხისმგებელი სუბიექტი. 
6.	სხვადასხვა სუბიექტის ფუნქციები და პასუხისმგებლობა
1. თითოეული კრიზისული მდგომარეობის დონის მიხედვით განისაზღვროს სუბიექტების ფუნქციები და პასუხისმგებლობა, მათ შორის ურთიერთქმედება კომპეტენტურ ორგანოებთან და, საჭიროების შემთხვევაში, ეროვნულ მარეგულირებელ ორგანოსთან:
ა) ბუნებრივი გაზის საწარმოები;
ბ) სამრეწველო სექტორის მომხმარებლები;
გ) შესაბამისი ელექტროენერგიის მწარმოებლები;
2. ყოველი კრიზისული მდგომარეობის დონის მიხედვით განისაზღვროს იმ კომპეტენტური ორგანოებისა და უწყებების როლები და პასუხისმგებლობა, რომლებზეც განხორციელდა ფუნქციების დელეგირება ფუნქციები. 
7.	იმ მომხმარებლების მხრიდან, რომლებიც არ წარმოადგენენ დაცულ მომხმარებლებს, ბუნებრივი გაზის არასათანადო მოხმარებასთან დაკავშირებით განსახორციელებელი ღონისძიებები 
აღწეროს არსებული ღონისძიებები იმ მომხმარებლების მიმართ, რომლებიც არ წარმოადგენენ დაცულ მომხმარებლებს, რათა შეძლებისდაგვარად და ბუნებრივი გაზის სისტემის უსაფრთხო და საიმედო ექსპლუატაციისთვის საფრთხის გარეშე ან სახიფათო სიტუაციების შექმნის გარეშე, თავიდან აიცილოთ დაცული მომხმარებლებისთვის განკუთვნილი გაზის მიწოდება. მიეთითოს ღონისძიების ხასიათი (ტექნიკური და ა.შ.), ძირითადი სუბიექტები და შესასრულებელი პროცედურები.
8.	საგანგებო მდგომარეობასთან დაკავშირებული ტესტები
1. [bookmark: _GoBack]მიეთითოს საგანგებო მდგომარეობაზე რეალურ დროში რეაგირების სიმულაციების კალენდარი.
2. მიეთითოს ჩართული სუბიექტები, პროცედურები და კონკრეტული მაღალი და საშუალო ზემოქმედების სცენარები.
3. საგანგებო მდგომარეობის მართვის ეროვნული გეგმის განახლების მიზნით მოკლედ აღიწეროს ბოლო საგანგებო მდგომარეობის მართვის ეროვნული  გეგმის წარდგენის შემდეგ განხორციელებული ტესტები და ძირითადი შედეგები. მიუთითეთ, თუ რა ზომები იქნა მიღებული აღნიშნული ტესტების შედეგად.
9.	რეგიონალური მასშტაბები და თანამშრომლობის მექანიზმები
აღიწეროს არსებული მექანიზმები თითოეული შესაბამისი ხელშემკვრელი მხარის/მეზობელი ქვეყნის ფარგლებში თანამშრომლობისთვის და თითოეული კრიზისული მდგომარეობის დონის შემთხვევაში სათანადო კოორდინირების უზრუნველსაყოფად. აღიწეროს  პროცედურები თითოეული კრიზისული მდგომარეობის დონეზე სათანადო რეაგირებისთვის.


